OzLabs/hebrew-wiki-articles huggingface dataset:
The Weight

אורגן לאורי
The Weight הוא שיר של להקת הבנד, הלהיט המרכזי מאלבום הבכורה שלה Music from Big Pink שראה אור בקפיטול רקורדס ב-1968. השיר נכתב על ידי חבר הלהקה, רובי רוברטסון, בעקבות חוויות שחווה בדרום ארצות הברית יחד עם חברו ללהקה, לבון הלם. השיר דורג על ידי המגזין רולינג סטון במספר 41 בין 500 השירים הגדולים בכל הזמנים, היכל התהילה של הרוק אנד רול מנה אותו כאחד מ-500 השרים שעיצבו את הרוקנרול, השיר שובץ בפסקולי הסרטים "אדם בעקבות גורלו" ו"החברים של אלכס" ובוצע במסגרת הופעת הלהקה בפסטיבל וודסטוק. בהופעת הפרידה של הלהקה, "הוואלס האחרון", בוצע השיר יחד עם הסטייפל סינגרס. כן מופיע השיר בשלושה אלבומי ההופעה החיה של הלהקה Before the Flood (עם בוב דילן), Rock of Ages ו-The Last Waltz.

== מילים ולחן ==
רובי רוברטסון, שנולד בקנדה, חבר ללבון הלם, יליד ארקנסו, במסע לדרום ארצות הברית, במטרה לספוג את האווירה, המוזיקה, האנשים, התרבות וההיסטוריה של המקום. חוויות אלה, שעובדו דרך אמצעים אמנותיים כגון הסרטים הסוריאליסטיים של לואיס בוניואל ואינגמר ברגמן הובילו לחיבור השיר. המילים עוסקות בעיירה בשם נצרת. רובינסון הצביע על נצרת שבפנסילבניה כהשראה לשם העיירה Nazareth, כיוון ששמה צוין כמקום בו יוצרה הגיטרה עליה ניגן. אך החוויות והדמיות עליהן כתב נאספו באזור ממפיס, טנסי והאזורים הכפריים של ארקנסו.

בין הדמויות המוזכרות בשיר:
* Moses - משה - מתייחס לעובדה שלרוב אנשי הדרום האפרו-אמריקאים היו שמות תנכיים
* Luke - לוק - לא לוקאס בעל הבשורה מהברית החדשה אלא כינוי לחבר להקת ה-Hawks לשעבר, ג'ימי ריי פולמן
* Anna Lee - אנה-לי - חברת ילדות של הלם
* Crazy Chester - צ'סטר המשוגע - בעל מועדון בצפון-קרוליינה
* Fanny - פאני - פרנסס "פאני" סטלוף, בעלת חנות ספרים במנהטן

הלחן והתזמור מורכב מהשפעות של קאנטרי (קולות, גיטרה ותופים) וגוספל (אורגן לאורי (Lowrey organ) ופסנתר).

== ביצועים ==
השיר ראה אור בתקליט Music From Big Pink ובסינגל שראה אור מתוכו ב-8 באוגוסט 1968. השיר בבי-סייד של התקליטון היה I Shall Be Released של בוב דילן עם הבנד.

הביצוע בתקליט ובתקליטון הוא:
* לבון הלם - שירה, קולות ותופים
* ריק דאנקו - שירה בבית הרביעי, קולות וגיטרה בס
* ריצ'רד מנואל - אורגן לאורי וקולות
* גארת' האדסון - פסנתר
* רובי רוברטסון - גיטרה אקוסטית

ביצועים נוספים כוללים את הסטייפל סינגרס במופע "הוואלס האחרון", ג'ו קוקר, הגרייטפול דד, אריתה פרנקלין וקינג קרטיס, דיאנה רוס והסופרימז, אל קופר ומייק בלומפילד, דיון וורוויק, רינגו סטאר, ממפורד אנד סאנז, אולמן ברדרס בנד, מישל שוקד, ג'ף היילי, ריקי לי ג'ונס ועוד.

בהופעות שנערכו בחוותו של לבון הלם בוודסטוק לאחר פירוק הבנד נוגן השיר לרוב כשיר האחרון, בהשתתפות אמנים אורחים.

ב-2 במאי 2012, בעת הופעה בניו ג'רזי, ביצעו את השיר ברוס ספרינגסטין ואי סטריט בנד כמחווה ללבון הלם שהלך לעולמו מספר ימים קודם לכן. השיר בוצע לזכרו גם בטקס חלוקת פרס גראמי ב-10 בפברואר 2013 על ידי אלטון ג'ון, ממפורד אנד סאנז ואמנים נוספים.

ב-7 בפברואר 2014, חתם ג'ימי פאלון את תוכנית הפרידה שלו בביצוע השיר על ידי החבובות כדיבוב לביצוע של הסטייפל סינגרס מהמופע "הוואלס האחרון".

== קישורים חיצוניים ==

* [https://www.metrolyrics.com/the-weight-lyrics-band.html מילות השיר]
* [http://www.45cat.com/record/2269 התקליטון בקטלוג]
* 

==הערות שוליים==

קטגוריה:הבנד
קטגוריה:שירי 1968
קטגוריה:שירי הסופרימס
קטגוריה:החבובות
קטגוריה:שירים באנגלית
קטגוריה:סינגלים בהוצאת קפיטול רקורדס
ניפגש בשמחות

ניפגש בשמחות הוא סינגל שהוקלט על ידי הזמר הישראלי עומר אדם. השיר יצא לאור ב-28 באוגוסט 2019, כסינגל מתוך אלבומו השישי של אדם, "Omer", דרך חברת התקליטים אן אם סי יונייטד.

==רקע והפקה==
בשיר מתאר הדובר מערכת יחסים בעייתית ומלאת דרמות. הדובר טוען כלפי זוגתו שהיא "עושה לו הרצאות", "מלכת דרמה" ו"עושה לי צרות".

השיר הוא מז'אנר הפופ והוא משלב בתוכו גם מוזיקה חסידית וסימפול של נעימת כלייזמרים של חתונות.

== וידאו קליפ ==
טרם פורסם הווידאו קליפ המלא לשיר, העלה אדם לערוץ היוטיוב שלו את האודיו הרשמי של השיר אשר מציג בתוכו את מילות השיר.<ref name=":0"></ref>

נכון ליוני 2020 מונה הצפיות של הקליפ עומד על כ-5.5 מיליון.<ref name=":0" />

==קישורים חיצוניים==
* 
* יוסי חרסונסקי, [https://www.yosmusic.com/עומר-אדם-ניפגש-בשמחות/ עיון ביקורת], באתר יוסימיוזיק
* [https://www.nli.org.il/he/items/NNL_MUSIC_AL990053899390205171/NLI לדף השיר] באתר הספרייה הלאומית

==הערות שוליים==

קטגוריה:סינגלים מ-2019
קטגוריה:שירי עומר אדם
קטגוריה:שירים בעברית
קטגוריה:שירים על אושר
קטגוריה:סינגלים בהוצאת NMC יונייטד אנטרטיינמנט
מעלה סיירים

מעלה סיירים
מעלה סיירים הוא נתיב מדברי בנגב בשמורת מסיב אילת ובקרבת נחל עתק. הדרך נפרצה בתחילת שנות ה-50 בידי יחידת סיור של הצנחנים.<ref></ref>

בשלהי קיץ שנת 1954 הוחלט על פריצת דרך אלטרנטיבית לאילת מאזור מערב הנגב לאזור באר אורה שבערבה. מבצע זה הוטל על ידי אריק שרון על מחלקת הסיור של הצנחנים בפיקודו של יאיר תל צור. במסגרת זו נפרץ לראשונה "מעלה סיירים", אשר נקרא בתחילה - "מעלה סיירי 890".<ref></ref> הדרך התבססה על נתיב שכבר היה קיים בערוץ נחל עתק ושימשה לצורך מעבר ג'יפים וקומנדקרים. בשל מיקומה הרחק מציוויליזציה קיבלה את השם "מעלה סיירים". במשך שנים רבות שימש הנתיב בתור דרך היחידה, שקישרה בין שני צדי הנגב: זה הנסמך על הגבול המצרי ועמיתו הנושק לגבול הירדני.

בתקופת פריצת הדרך הנסיעה במעלה סיירים הייתה קשה מאוד - תלילות הדרך הייתה משמעותית, הידרדרות בה ארוכות ובורות ומהמורות הקשו על הנסיעה. בחלוף השנים נסללו כבישים שהחליפו את השבילים הכבושים בנגב, וגם "מעלה סיירים" שופץ והורחב ואיפשר לג'יפים לנסוע בו ביתר קלות. בשנים האחרונות מצב המעלה התדרדר, נפערו בו בורות ומדרגות והדרך חזרה להיות בעבירות קשה.<ref></ref>

== אנדרטה לזכרו של יחיאל אמסלם ==
האנדרטה
יחיאל אמסלם "אמסה" (21 באוקטובר 1939 – 5 ביוני 1967) היה קצין בצבא הגנה לישראל בדרגת רב-סרן ומפקד הצוות הראשון בסיירת מטכ"ל שבין חייליו נמנה אהוד ברק. לאחר מכן שימש כקצין מודיעין של חטיבת הצנחנים. במלחמת ששת הימים היה מפקד פלוגה בגדוד 202 בחטיבת הצנחנים. יחיאל נפל ביום הראשון למלחמה. יחיאל היווה השראה לדמותו של גיבור הספר "אהבת שאול" מאת אלי עמיר.

לאחר שנפל במלחמת ששת הימים חיפשו פקודיו מהיחידה ב"צוות אמסה" דרך להנציחו. הם תרו את הנגב בחיפוש אחר מקום סמלי להנצחת יחיאל -"מי שהוליכנו בהרים ובשבילים אלו" לבסוף נמצא "מעלה סיירים". ב-1968 הקימו לזכרו אנדרטה ותצפית בראש המעלה. "יחיאל מאד אהב לסייר ובעיקר אהב את אזור הרי אילת", מספרת אחותו ריקי יזדי, שהייתה בת 14 כשאחיה נהרג, "לכן היה זה המקום הטבעי להקמת הגלעד".

האנדרטה נפגעה על ידי רעידת אדמה ושופצה, ב-1996 חוללה על ידי זרים ושופצה שוב ב-2008 על ידי לוחמים וחבריו של יחיאל מסיירת מטכ"ל.

== הערות שוליים ==

קטגוריה:ישראל: גאוגרפיה
קטגוריה:דרכים וכבישים
קטגוריה:חטיבת הצנחנים
קטגוריה:הנגב
קטגוריה:הרי אילת
הונדה Z

הונדה Z (ביפנית : ホンダ・Z, באנגלית: Honda Z) היא מכונית סופרמיני המוגדרת בקטגוריית כלי הרכב ביפן "Kei car" מתוצרת יצרנית הרכב היפנית הונדה אשר יוצרה בין השנים 1970–1974 (דור ראשון) ובין השנים 1998–2002 (דור שני בתצורת "מיני SUV").

מלבד לשם הדגם "הונדה Z" אין כל קשר בין 2 דורות הדגם (תצורה, עיצוב חיצוני ופנימי, מנוע ורוב המכלולים הטכניים שונו לחלוטין), מה עוד שהפרש השנים בין סיום ייצור הדור הראשון של הדגם ותחילת ייצור הדור השני של הדגם עמד על 24 שנים.

==תצורות==
* 2 דלתות (דור ראשון).
* 3 דלתות - מיני SUV (דור שני).

===דור ראשון===
* מנוע קדמי.
* מנוע בנזין.
* סוג הנעה: הנעה קדמית.
* 4 מושבים.

===דור שני===

* מיני SUV.
* מנוע מרכזי, הנעה כפולה 4x4 .
* מנוע בנזין.
* 4 מושבים.

==תמונות==
<gallery mode="packed" heights="100">
קובץ: Honda Z600 at Toot Hill.jpg| "הונדה Z", דגם "Z600", דור ראשון
קובץ: ホンダ・Z 中期SA型 後.jpg| "הונדה Z", דגם "Z360", דור ראשון
קובץ:HondaZ360interior.jpg | "הונדה Z", דגם "Z360", דור ראשון - מבט לתא הנהג
קובץ: Honda-Z360Automatic.JPG | "הונדה Z", דגם "Z360", דור ראשון
</gallery>
<gallery mode="packed" heights="100">
קובץ:2nd generation Honda Z.jpg | "הונדה Z", דור שני
קובץ:2000 Honda Z UM-4 - Flickr - dave 7 (1).jpg | "הונדה Z", שנת 2000, דור שני
קובץ:Honda Z Turbo (GF-PA1) front.jpg| "הונדה Z", דור שני
קובץ:Honda Z 1998.JPG | "הונדה Z", שנת 1998, דור שני
קובץ:Honda Z rear.jpg | "הונדה Z", דור שני
</gallery>

==ראו גם==
* הונדה

== קישורים חיצוניים ==
 (דגם Z600, דור ראשון)
 (דגם Z360, דור ראשון)
 (דגם Z660, דור שני)
* 

== הערות שוליים ==

קטגוריה:מכוניות סופרמיני
Z
קטגוריה:דגמי מכוניות שהושקו ב-1970
קטגוריה:דגמי מכוניות שהושקו ב-1998
קטגוריה:כלי רכב יפניים
קטגוריה:כלי רכב מסוג קיי
קטגוריה:רכבי שטח קטנים
קטגוריה:מכוניות מנוע מרכזי
ארגון ברית ציון

ארגון ברית ציון היה ארגון נוער ציוני, שהוקם בליטא הסובייטית ופעל בשנות מלחמת העולם השנייה.

==בתקופת הכיבוש הסובייטי==
ב-14 ביוני 1941, כשבוע לפני הפלישה הנאצית לברית המועצות, גורשו רבים מחברי הארגון לסיביר על ידי הסובייטים, עקב פעילותם הציונית שנתפסה כפעילות חתרנית. בארגון פעלו תלמידי גימנסיות וסטודנטים וכן יוצאי תנועות נוער מ"הנוער הציוני", "מכבי הצעיר", בית"ר ו"בני עקיבא". בעקבותיהם הצטרפו צעירים מחוגים דתיים כ"תפארת בחורים", תלמידות מבית הספר "יבנה" וחניכות "הסתדרות בתיה". האידאולוגיה של הארגון התבססה תחת השלטון הסובייטי, ועיקריה היו שלילת המשטר הסובייטי, אך חתירה לציונות פרגמטית, לאיחוד ולגישור על פני קצוות אידאולוגיים בקרב הציונות (שמאל סוציאליסטי - ימין ליברלי).

==בתקופת הכיבוש הנאצי==
===בגטו קובנה===
ביולי 1941, לאחר כיבוש קובנה בידי הצבא הגרמני, הצילו חברי הארגון רבים מבין אלפי הספרים של ספרייתו של המורה מאיר קנטורוביץ שגורש לסיביר. ספרים אלה הפכו לעיקר ספרייתו של הארגון בגטו קובנה. בפברואר 1942, כשהנאצים אסרו על החזקת ספרים, אספו חברי הארגון ספרים ממקומות ריכוז ומספריות, והחביאו אותם בבתים פרטיים.
חברים בארגון ברית ציון בגטו קובנה, 1943. [[שלמה שפיר עומד באמצע מאחור]]

בארגון התקיימו פעילויות ארגון, תרבות, הדרכה והסברה. בראש כל תחום עמד אחד החברים הוותיקים. בארגון התקיימו "ועדה אידאולוגית", ועדה לענייני חוץ, וכן ועדה למודיעין, הגנה והצלה. מזכיר הארגון שלמה שפיר היה אחראי על נושא הכספים והנהלת החשבונות של הארגון וכן הארכיון. עקב מצבי החירום התדירים בגטו התקיימו המפגשים במקרים רבים בדירותיהם של חברי הארגון. בתקופת השקט בגטו, מדצמבר 1941 עד אוקטובר 1943, התקיימו לימודים ונאספו ספרים. הארגון החליף למעשה את מוסדות החינוך עבור רבים מחניכיו, שנעקרו מלימודיהם הסדירים בתקופת הגטו. הם למדו תולדות עם ישראל, ציונות, נושאים הקשורים לארץ ישראל, שפה עברית וספרות עברית - כולל בחינות.

ארגון ברית ציון יזם את הקמתו של אש"ל – ארגון שמירה לגנים, בגטו קובנה. לארגון גויסו נערים ונערות ששמרו על הירקות שנשתלו בגטו. בגטו קובנה הצטרפו לארגון ברית ציון חברים חדשים מקרב אש"ל. מעבר לפעילותו החינוכית בקרב חניכיו, פעל ארגון ברית ציון להפצת תרבות עברית בגטו קובנה.

בשיא גודלו, בשנת 1943, מנה הארגון 150–200 חברים וחברות שהיו מאורגנים במסגרות קטנות. הארגון חולק ל 5 - 6 גדודים, בכל גדוד 4 - 5 פלוגות, ובכל פלוגה - 5 - 6 חברים. בין יוני 1943 ופברואר 1944 עמד בראש הארגון אברהם מלמד. מעטים מחברי הארגון יצאו ליערות כדי להילחם לצד הפרטיזנים. רובם נספו ביולי 1944, עם חיסול הגטו. 

בין מפקדי הארגון היו יצחק שפירא, אברהם מלמד ושלמה שפיר.

===לאחר חיסול גטו קובנה===
בקיץ 1944, לאחר שורת אקציות בגטו קובנה גורשו השורדים המעטים מקרב חניכי הארגון למחנות ריכוז. במחנות ניסו חניכי הארגון והמדריכים לשמור על קיום הארגון והדפיסו עיתון מחתרתי בשם "הניצוץ". ארגון ברית ציון היה מקור להקמת קבוצה שחתרה להעפלה לארץ ישראל, קבוצה בשם "גדוד המעפילים". 

==ראו גם==
* שלמה שפיר
==הערות שוליים==

קטגוריה:גטו קובנה
ברית ציון
קטגוריה:שואת יהודי ליטא
חיים שוהם

חיים שוהם (16 באוקטובר 1936 - 13 בדצמבר 1993) היה פרופסור לספרות עברית וספרות משווה באוניברסיטת חיפה ובאוניברסיטת בר-אילן.

חיים שהם היה מתלמידיו המובהקים של פרופ' ברוך קורצווייל במחלקה לספרות עם ישראל באוניברסיטת בר-אילן, שם קיבל בשנת 1972 את תואר הדוקטור על עבודתו בנושא "הענות הדרמה הישראלית לאתגר המציאות". התמחה במיוחד בהשכלת ברלין הגרמנית והעברית עליהן כתב את שני ספריו נתן החכם בין בני מינו (עקד, 1981), בצל השכלת ברלין (הקיבוץ המאוחד ומכון פורטר, 1996). כמו כן התמחה בחקר הדרמה האירופית והעברית שעליה חיבר את שני ספריו אתגר ומציאות בדרמה הישראלית (בר-אילן, 1975), הקבוצה בתיאטרון ארץ-ישראל (פרסום פנימי: אוניברסיטת חיפה).

באוניברסיטת בר-אילן, עמד בראש מכון קורצווייל וכן בראש המחלקה לספרות עברית והיה מעורכי כתב העת בקורת ופרשנות.

==ספריו==
*נתן החכם בין בני מינו, הוצאת עקד, 1981
*בצל השכלת ברלין, הוצאת הקיבוץ המאוחד ומכון פורטר, 1996

== קישורים חיצוניים ==
* [https://library.osu.edu/projects/hebrew-lexicon/02282.php חיים שוהם], ב"לקסיקון הספרות העברית החדשה"
* [https://hebrew-literature.biu.ac.il/node/742 חיים שהם ז"ל], באתר המחלקה לספרות, אוניברסיטת בר-אילן
* 

קטגוריה:חוקרי תנועת ההשכלה היהודית
קטגוריה:חוקרי ספרות ישראלים
קטגוריה:בעלי תואר דוקטור מאוניברסיטת בר-אילן
קטגוריה:סגל אוניברסיטת בר-אילן: ספרות עם ישראל
קטגוריה:סגל אוניברסיטת חיפה: ספרות עברית והשוואתית
קטגוריה:אישים הקבורים בבית הקברות שדה יהושע
קטגוריה:ישראלים שנולדו ב-1936
קטגוריה:ישראלים שנפטרו ב-1993
The Wonder of You

"The Wonder of You" (בעברית: "הפלא שבך") הוא שיר שכתב בייקר נייט, שיצא לאור לראשונה בביצועו של ריי פיטרסון בשנת 1959. הגרסה של אלביס פרסלי משנת 1970 הגיעה לראש המצעד בממלכה המאוחדת ולעשרת הגדולים במצעד בארצות הברית.

במקור הוקלט השיר בשנת 1958 על ידי וינס אדוארדס, אבל הקלטה זו לא יצא לאור.

ב-1959 הוציא הזמר ריי פיטרסון סינגל של השיר, שהגיע למקום ה-25 במצעד בילבורד הוט 100, כמו כן הגיע השיר למקום ה-23 בממלכה המאוחדת.

באותה שנה הקליט את השיר רוני הילטון. גרסה זו הגיעה למקום ה-22 במצעד הסינגלים הבריטי.

הסינגל של ריי פיטרסון נכנס למצעד הוט 100 גם בשנת 1964.

בתחילת שנות השישים של המאה העשרים הקליטה את השיר להקת הפלאטרס, והשיר הופיע באלבום האוסף שלהם "The Platters – 30 Golden Hits".

ב-1969 הקליטה להקת סנדפייפרס (Sandpipers) אלבום בשם "The Wonder of You" שכולל את השיר.

בשנת 2000 יצא לאור אלבום באותו שם של מוזיקה אינסטרומנטלית מאת נלסון רידל.

ב-2017 הקליט קונור או'בריאן את השיר עבור סדרת הטלוויזיה "שקרים קטנים גדולים" שבוצע על ידי אד (בגילומו של אדם סקוט) בפרק הסיום של העונה הראשונה.

== הגרסה של אלביס פרסלי ==

בפברואר 1970 הקליט אלביס פרסלי את השיר "The Wonder of You" בהופעה חיה בעיר לאס וגאס. השיר יצא לאור כסינגל ב-20 באפריל 1970, כשבצד ב' של התקליטון היה השיר "Mama Liked the Roses". ביוני ויול 1970 הגיעו שני השירים למקום ה-9 במצעד בארצות הברית. "The Wonder of You" היה אחד השירים המצליחים ביותר של פרסלי בממלכה המאוחדת, ושהה במשך שישה שבועות בראש מצעד הסינגלים הבריטי בקיץ של אותה שנה. הוא אחד השירים הנמכרים ביותר שלו שם, עם מכירות של 891,000 עותקים. באירלנד הגיע השיר למקום הראשון במצעד ושהה בו שלושה שבועות. השיר היה הלהיט של פרסלי ה-59 במספר שהגיע למצעד טופ 40. כמו כן הגיע השיר למקום ה-37 במצעד שירי הקנטרי, ולמקום ראשון במצעד easy listening.

"The Wonder of You" היה אחד השירים הקבועים שאלביס ביצע בהופעותיו.

לדברי פיטרסון אלביס שאל אותו אם יוכל להקליט את השיר. פיטרסון ענה "אתה לא צריך לבקש רשות, אתה אלביס פרסלי" ואלביס ענה "כן, אני צריך. אתה ריי פיטרסון".

ב-2016 יצאה לאור הקלטה תזמורתית של השיר באלבום של שירי אלביס בשם "The Wonder of You".

== השיר במשחקי כדורגל ==
השיר אומץ על ידי מועדון הכדורגל האנגלי פורט וייל, והוא מושר בתחילת המשחק במשחקים הביתיים. האוהדים שרים את השיר לאורך כל המשחק, ולעיתים במילים אחרות. מועדון הכדורגל ארסנל אף הם אימצו את השיר כהמנון הפתיחה עם המעבר לאצטדיון האמירויות.

== קישורים חיצוניים ==

== הערות שוליים ==

קטגוריה:בלדות רוק
קטגוריה:שירי 1959
קטגוריה:שירי אלביס פרסלי
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת RCA רקורדס
רכס גוטסאל

רכס גוטסאל (באנגלית: Gutsal Ridge; בבולגרית: Гуцалски хребет) הוא רכס הרים המכוסה בחלקו בקרח, בצדם הדרום-מזרחי של הרי סטריבוג באי בראבנט בארכיפלג פאלמר, שבאנטארקטיקה. 

אורכו של הרכס 10.4 קילומטרים בכיוון צפון-מערב - דרום-מזרח. 

מדרונותיו הדרום-מערביים של הרכס תלולים מאוד, ובשל כך חלקם אינו מכוסה קרח. 

הרכס מתנשא לגובה של 1,600 מטרים מעל פני הים. 

הרכס מתנשא מעל קרחון היפוקרטס שמדרום-מערב לו, ומעל קרחון באלאנסטרה שמצפון-מזרח לו.

== היסטוריה ==
=== גילוי ומיפוי הרכס ===
הרכס מופה לראשונה על ידי סוקרים בריטיים בשנת 1980, ובשנית בשנת 2008.

=== מקור השם ===
הרכס נקרא על שם הכפר גוטסאל שבמערב בולגריה. 

האי בראבאנט, מבט מכיוון צפון מזרח לעבר האי. מימין ניתן לראות את האי אונוור, וברקע את חצי האי האנטארקטי; את הרי סולוואי, ניתן לראות משמאל, בצד הרחוק של האי.]]

== לקריאה נוספת ==
* [http://apcbg.org/gazet-bg.pdf הגאזט האנטארקטי הבולגרי] 

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=19579&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR רכס גוטסאל] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-62.35276957678224,-64.34384578921004,14&?query=&?map_type=hybrid תצלום לוויין של אזור רכס גוטסאל, וסימון האתרים הסמוכים לפסגה] באתר copernix

== הערות שוליים ==

קטגוריה:בולגריה באנטארקטיקה
גוטסאל
איציק גץ

יצחק (איציק) גץ הוא קצין בצה"ל בדרגת אלוף-משנה, אשר שימש בעבר מפקד המרכז לאימוני מפקדות אוגדה (מרא"ם) בפיקוד ההכשרות והאימונים<ref></ref> וסגן מפקד עוצבת סיני. קודם לכן שימש מפקד חטיבת ירושלים וראש מחלקת הדרכה בזרוע היבשה, ראש ענף לחימה אורבנית במל"י ומפקד גדוד חרוב.

== שירות צבאי ==
גץ התגייס לצה"ל, ולאחר שירות כלוחם עבר קורס קציני חי"ר. בסיום הקורס שימש מפקד מחלקה. בהמשך שימש כמפקד הפלוגה המסייעת בגדוד נחשון. לאחר מכן שירת כקצין אג"ם של חטיבת כפיר בין השנים 2012–2013.

בשנת 2013 הועלה לדרגת סא"ל ומונה למפקד גדוד חרוב, תפקיד בו שירת עד שנת 2015. לאחר מכן מונה לראש ענף לחימה אורבנית במל"י בין השנים 2015–2016. באוגוסט 2018 הועלה לדרגת אל"ם ומונה למפקד חטיבת ירושלים, במקביל שימש כראש מחלקת הדרכה בזרוע היבשה, בתפקידיו שירת עד ספטמבר 2020. בשנת 2020 מונה למפקד המרכז לאימוני מפקדות אוגדה בפיקוד ההכשרות והאימונים ולסגן מפקד עוצבת סיני.

== חיים אישיים ==
גץ נשוי לאושרת ואב לשלושה.

== הערות שוליים ==

קטגוריה:מפקדי גדודים בחטיבת כפיר
קטגוריה:מפקדי חטיבת ירושלים
קטגוריה:אלופי-משנה בצה"ל
קטגוריה:ישראלים שנולדו במאה ה-20
שמעון גלאי

הרב שמעון גלאי (נולד ב-1 ביוני 1949, ד' בסיוון תש"ט) הוא רב מקובל חרדי ליטאי, רב אזור מתחם אוסם בבני ברק. כיהן כדיין בבית דין צדק בני ברק.

== ביוגרפיה ==
נולד בישראל. אביו רבי שלום היה תלמיד של החפץ חיים וניצול שואה.

למד בישיבה קטנה בישיבת אור ישראל בפתח תקווה, אצל הרב יעקב ניימן והרב יוסף רוזובסקי. בישיבה גדולה למד בישיבת בית מאיר בבני ברק אצל הרב זלמן רוטברג. בהמשך שימש בעצמו כר"מ בישיבת בית מאיר לצעירים.

בצעירותו היה מחסידיו של רבי יחיאל יהושע מביאלא.

היה מתלמידיו של רבי נסים קרליץ שגר בשכנותו, ולאחר הקמת בית דין צדק בני ברק בראשות הרב קרליץ מונה לשמש בו כמו"צ.

היה מקורב לרב ראובן יוסף גרשונוביץ מנתיבות.

הרב גלאי משמש כרב באזור מתחם אסם בבני ברק ובית כנסת חניכי הישיבות שכון ה' בבני ברק וכאחד מרבני קופת העיר בני ברק.

הרב גלאי נחשב למקובל ונוסע לעיתים קרובות לבקר בריכוזים חרדיים בעולם.

בשנת 2001 עבר הרב גלאי תאונה קשה בשעה שרכב פגע בו ברגליו.

== קישורים חיצוניים ==
* 
* 
* משה ויסברג, [https://www.bhol.co.il/news/1417680 נדיר: הגר"ש גלאי בטיש עם האדמו"רים בשווייץ], באתר בחדרי חרדים, 24 ביולי 2022

==הערות שוליים==

קטגוריה:בוגרי ישיבת אור ישראל לצעירים
קטגוריה:בני ברק: רבני שכונות
קטגוריה:דייני בית דין צדק בני ברק
קטגוריה:מקובלים ישראלים
קטגוריה:ישראלים שנולדו ב-1949
לוקאס מולינה

לוקאס מולינה (בספרדית: Lucas Molina; 30 במרץ 1984 – 28 בנובמבר 2004) היה כדורגלן ארגנטינאי, ששיחק בעמדת השוער בקבוצת אינדפנדיינטה מליגת העל הארגנטינאית.

== קריירת מועדונים ==
מולינה נולד בבואנוס איירס שבארגנטינה, וגדל במחלקת הנוער של אינדפנדיינטה מליגת העל הארגנטינאית. ב-30 באוקטובר 2003 ערך מולינה את הופעת הבכורה שלו בקבוצה הבוגרת של המועדון, כשנכנס כמחליף בו הפסידה קבוצתו בתוצאה 1–0 לולס סארספילד.

== קריירה בינלאומית ==
מולינה היה חלק מנבחרת ארגנטינה עד גיל 20 ונבחרת ארגנטינה עד גיל 17.

== מותו ==
ב-28 בנובמבר 2004 מת מולינה מאוטם שריר הלב שחווה בשנתו. הוא הובהל לבית החולים לאחר שחברתו הבחינה בקשיי הנשימה שלו, אך לאחר מאמצי החייאה ממושכים נקבע מותו.

== הערות שוליים ==

 
==קישורים חיצוניים==

קטגוריה:כדורגלנים ארגנטינאים
קטגוריה:שוערי כדורגל ארגנטינאים
קטגוריה:בואנוס איירס: כדורגלנים
קטגוריה:כדורגלני אינדפנדיינטה
קטגוריה:כדורגלנים שמתו במהלך הקריירה
קטגוריה:ארגנטינאים שנולדו ב-1984
קטגוריה:ארגנטינאים שנפטרו ב-2004
אלברט ואן קויל

אלברט ואן קויל (בהולנדית: Albert Van Coile; 27 במרץ 1900 – 4 באפריל 1927) היה כדורגלן בלגי ששיחק בעמדת הבלם בקבוצת סרקל ברוז' מליגת העל הבלגית. כמו כן, ואן קויל ערך הופעה אחת במדי נבחרת בלגיה.
== קריירה ==
ואן קויל הוא השחקן היחיד בהיסטוריה של סרקל ברוז' שמת מפציעה שספג במהלך משחק. במהלך טורניר שהתקיים בטורקואן, ואן קויל שיחק במקרה כחלוץ. במשחק שנערך מול הקבוצה המקומית, התנגש ואן קויל עם שוער הקבוצה המקומית, אך לא ספג פגיעות נראות לעין. ביום שלאחר המשחק מצבו של ואן קויל הידרדר במהירות, והרופאים גילו קרע במערכת העיכול שלו. ניתוח חירום לא עזר, וב-4 באפריל 1927 נפטר קויל.

טקס הלוויה של ואן קויל זכה לתשומת לב בתקשורת ובברוז' עצמה, בה הורדו כל הדגלים לחצי התורן. באופן אירוני, במהלך הלווייתו של ואן קויל חלה רנה דה פלארט, יו"ר מועדון סרקל ברוז', בדלקת ריאות, ממנה נפטר 14 ימים לאחר מכן.

== קישורים חיצוניים ==

 

קטגוריה:כדורגלנים בלגים
קטגוריה:בלמי כדורגל בלגים
קטגוריה:כדורגלני סרקל ברוז'
קטגוריה:כדורגלני נבחרת בלגיה
קטגוריה:ילידי 1900
קטגוריה:נפטרים ב-1927
בירגיטה האוקדל

בירגיטה האוקדל (באיסלנדית: Birgitta Haukdal; נולדה ב-28 ביולי 1979) היא זמרת איסלנדית.

==ביוגרפיה==
האוקדל נולדה בעיירה בצפון איסלנד.

ב-1999 החלה לשמש כסולנית בלהקת הפופ "Írafár", ב-2000 הוציאה במסגרת הלהקה את הסינגל הראשון שלה " "Hvar er ég?"".

ב-2002 חתמה הלהקה על חוזה עם חברת התקליטים הגדולה ביותר באיסלנד "Sena".

בטקס פרסי המוזיקה האיסלנדי ב-2003 זכתה בשני פרקים בקטגוריית כוכבת הפופ של השנה וכמבצעת השנה.

ב-2003 זכתה במקום הראשון ב-Söngvakeppni, תחרות הגמר הלאומית של איסלנד לאירוויזיון עם השיר ""Segðu mér allt".

באירוויזיון שרה את הגרסה באנגלית של השיר "Open Your Heart" והייתה במקום ה-8.

ב-2006 ו-2008 התמודדה על ייצוג המדינה באירוויזיון בשנית.

ב-2007 הופיעה בפרק של המיני סדרה "Næturvaktin".

ב-2012 הופיעה בסרט המוזיקלי "Ávaxtakarfan ".

היא גילמה את סנדי במחזמר גריז לצד יון יוסף סנייביינסון שגילם את דני.

ב-2015 הייתה חברה בצוות השיפוט האיסלנדי באירוויזיון.

==חיים אישיים==
ב-23 באוקטובר 2008 נישאה לבנדיקט איינארסון.

==קישורים חיצוניים==

* 

קטגוריה:זמרות איסלנדיות
קטגוריה:נציגי איסלנד באירוויזיון
קטגוריה:משתתפי אירוויזיון 2003
קטגוריה:זמרים איסלנדים
קטגוריה:זמרות פופ
קטגוריה:ילידות 1979
קטגוריה:ילידי 1979
מיס תבל גרמניה

מיס תבל גרמניה (באנגלית: Miss Universe Germany) היא תחרות יופי לבחירת הנציגה של גרמניה למיס תבל.

בשנות ה-20 וה-30 של המאה ה-20 השתתפו נציגות מגרמניה בתחרות היופי הבינלאומית וביניהן דייזי דאורה.

תחרות מיס תבל המודרנית החלה ב-1952, ומדי שנה הזוכות במיס גרמניה ייצגן את המדינה בתחרות.

ב-1961 זכתה מרלן שמידט הגרמנייה בתואר הבינלאומי.

ב-2000 עברה הבעלות על מיס תבל בגרמניה לתחרות נפרדת הנקראת "Miss Deutschland".

ב-2009 מיס הולנד 2002 קים קוטר קיבלה את הזיכיון על תחרות מיס תבל גרמניה.

כל אחת מן המתמודדות מייצגות אזור בגרמניה, בתחרות מוענק פרס על תלבושת לאומית והתלבושת הזוכה בפרס משמשת את הנציגה הגרמנית במיס תבל.
 
התחרות משודרת ב-ARD, ארגון השידור הציבורי הגרמני.

==קישורים חיצוניים==
* 

קטגוריה:גרמניה: תחרויות יופי
קטגוריה:תחרויות יופי לנשים
קטגוריה:נשים בגרמניה
יחסי סיישל–שווייץ

יחסי סיישל–שווייץ הם היחסים הדיפלומטיים הרשמיים שבין רפובליקת סיישל לבין הקונפדרציה השווייצרית.

== היסטוריה ==
רפובליקת סיישל והקונפדרציה השווייצרית מקיימות יחסים דיפלומטיים רשמיים. על פי משרד החוץ של שווייץ, היחסים שבין שתי המדינות הם מוגבלים ומתונים יחסית ומתמקדים בעיקר בתחום התיירות. סיישל היא יעד פופולרי לתיירים שווייצרים בזמן תקופות החגים, ובכלל, חלק גדול מהכנסותיה של המדינה הן הכנסות מתיירות.

בשנות השמונים ושנות התשעים של המאה העשרים, חתמו שווייץ וסיישל על הסכם תחבורה אווירית ועל הסכם בנושא שיתוף פעולה טכנולוגי ותרבותי. מלבד זאת, לא נערכו חילופי מידע מיוחדים בין שווייץ לסיישל והיחסים בין שתי המדינות היו מוגבלים מאז ומתמיד.

על פי הלשכה השווייצרית המרכזית לסטטיסטיקה, בסוף 2015 התגוררו בסיישל מאה ועשרה אזרחים שווייצרים.

== נציגויות דיפלומטיות ==
* שווייץ אינה מיוצגת בסיישל בדרג השגרירות. שווייץ מיוצגת בסיישל בדרג הקונסולרי באמצעות קונסוליה רשמית שהיא מחזיקה בויקטוריה, בירת המדינה. שווייץ האמינה את שגרירותה שבאנטננריבו, בירת מדגסקר, על סיישל הסמוכה.
* סיישל אינה מיוצגת בשווייץ בדרג השגרירות. סיישל מיוצגת בשווייץ בדרג הקונסולרי באמצעות קונסוליה רשמית שהיא מחזיקה בציריך.

== קישורים חיצוניים ==
* [https://www.eda.admin.ch/eda/en/fdfa/representations-and-travel-advice/seychelles/switzerland-seychelles.html Bilateral relations Switzerland–Seychelles], אתר משרד החוץ של שווייץ

== הערות שוליים ==
צרעת ענק אסייתית

צרעת ענק אסייתית (שם מדעי: Vespa mandarinia) היא מין של צרעה מסדרת הדבוראים הנחשבת למין הצרעה הגדולה ביותר בעולם. היא נפוצה במזרח אסיה בטבע. מין דומה לה הוא Vespa velutina, אשר מכונה באותו השם.

צרעה זו שייכת לסוג של הצרעה המזרחית המכונה "דבור". היא גדולה יותר וגם תוקפנית ממנה עם גוף באורך , מוטת כנפיים באורך 75 מילימטרים ועוקץ באורך 6 מילימטרים. הצרעה בעלת צבעים זהובים-שחורים בולטים, המשמשים כאזהרה לטורפים. היא בעלת לסתות חזקות מאוד ובטן צרה ושחורה שבקצה מצוי העוקץ. הזכרים קטנים מהנקבות
וחסרי עוקץ.

צרעה זו חיה בטבע בהרים ויערות גבוהים ברחבי סין, טאיוואן, דרום רוסיה, הודו-סין, הודו, סרי לנקה ונפאל, והיא ידועה בעיקר ביפן, שם היא נחשבת מזיק משמעותי. במקרים רבים מוצאים שצרעות מסוג זה חיות במושבות תת-קרקעיות, לעיתים במחילות של בעל חיים אחר. הקן יכול להגיע לאורך 6–60 סנטימטרים וצורתו דמוית קערה.

הצרעות הן טורפות של חרקים שונים החיים סביבן, ופועלות יוצאות לשיחור מזון בסביבת הקן, כדי להאכיל את הצעירים. הן ניזונות מחרקים בינוניים עד גדולים לרבות מינים של דבורים, צרעות אחרות לרבות צרעות מאותו הסוג וגמלי שלמה, אשר בשרם נחשב למעדן עבור הזנת מלכות. הפועלות תופסות את טרפן עם לסתותיהן וקורעות ממנו חתיכות גדולות, אותן הן מעבירות לפגיות המתפתחות. כדי לחסל נחיל דבורים כמו דבורי דבש הן נעות בחבורות גדולות. כוחן העוצמתי עוזר להן לשדוד בקלות כוורות מלאות דבש ולהרוג את כל הדבורים במושבה, והן נחשבות למזיק מאיים ביותר על ייצור הדבש באזור חיותן. עם זאת מין של דבורה מזרחית - Apis cerana, מצליח להימנע מפשיטות באמצעות חיסול הפועלות המגיעות לקן באמצעות חום גוף חזק ביותר, הנוצר מלחץ. הפועלת המגיעה למושבה נהרגת בידי המון הדבורים המחמם אותם ביותר.

צרעות אלו נחשבות לתוקפניות מאוד ויתקפו גם ללא התגרות. העקיצה שלהן מכילה נוירוטוקסין חזק, ועקיצות רבות יכולות לגרום להלם אנפילקטי, אי-ספיקת כליות ואף לדום לב ולמוות. מספר המתים ביפן מהעקיצות של צרעות רבות מגיע ל-30–40 כל שנה. בסין המספרים גבוהים אף יותר. ב-2013 מתו במחוז שאאנשי בלבד 41 אנשים.

ב-2020 התפרסמו דיווחים שצרעה זו הגיע (כמין פולש) לאמריקה הצפונית, שם נמצאו כמה פרטים שתקפו אלפי דבורי דבש.

<gallery>
קובץ:Oosuzumebati.jpg
קובץ:Vespa mandarinia (28820797877).jpg
קובץ:Waspfeedingonmantis.jpg|צרעה טורפת גמל שלמה
</gallery>

==קישורים חיצוניים==

* 
* 
* 

==הערות שוליים==

קטגוריה:בעלי חיים שתוארו ב-1852
קטגוריה:טקסונים שתוארו בידי פרדריק סמית'
קטגוריה:צרעיים
קטגוריה:דבוראים ארסיים
קטגוריה:המזרח הרחוק: חרקים
קטגוריה:פרוקי-רגליים: טורפי-על
גיולה גרושיץ'

גיולה גרושיץ (בהונגרית: Grosics Gyula; 4 בפברואר 1926, דורוג, הונגריה – 13 ביוני 2014, בודפשט, הונגריה) היה כדורגלן הונגרי, ששיחק בעמדת השוער. היה חלק מ"נבחרת הזהב" של הונגריה בשנות החמישים. נבחר לשוער המצטיין של מונדיאל 1954.

==קריירת משחק==
גיולה גרושיץ' נולד ב-4 בפברואר 1926 בדורוג שבהונגריה. כשהתבגר אמו עודדה אותו להיות כומר. במקום זאת גרושיץ' רצה להיות שחקן כדורגל והחל את קריירת הכדורגל המקצוענית בקבוצת דורוג שבעיר הולדתו.

גרושיץ' ערך את הופעת הבכורה שלו בנבחרת הונגריה בשנת 1947. הונגריה הייתה בימים אילו אחד הנבחרות הגדולות בעולם, אם לא הגדולה ביותר, ומשנת 1948 החלה רצף בלתי מנוצח שנמשך למשך 6 שנים, עד לגמר מונדיאל 1954. בשנת 1949 היו שמועות על כך שגרושיץ' ניסה לערוק ונתפס. בסופו של דבר האישומים נגדו בוטלו מחוסר ראיות, אך הוא הורחק למשך שנתיים מהנבחרת. עם זאת הוא חזר לנבחרת כעבור שנה וגם הצטרף למועדון בודפשט הונבד בשנת 1950.

בשנת 1952 הוביל גרושיץ' את נבחרתו למדליית זהב אולימפית באולימפיאדת הלסינקי. בשנת 1953, הונגריה ניצחה את אנגליה במשחק שזכה לכינוי "משחק המאה". הונגריה ניצחה 3–6, והפכה לקבוצה הראשונה מחוץ לאיים הבריטיים שניצחה את אנגליה בבית. 

במונדיאל 1954 הונגריה הגיע כפייבוריטית הברורה לזכייה בגלל הרצף הבלתי מנוצח. במהלך הטורניר הונגריה ניצחה נבחרות כמו ברזיל ואורוגוואי, אך הפסידה בגמר בתוצאה 3–2 לגרמניה המערבית במהפך גדול של הגרמנים ובמשחק שכונה בשם "הנס של ברן". בסיום הטורניר זכה גרושיץ' בתואר השוער המצטיין של הטורניר וגם נבחר להיות בנבחרת המצטיינת של הטורניר. עד שנת 1956 הונגריה רשמה 42 ניצחונות עם גרושיץ' בשער, 7 תוצאות תיקו, והפסד אחד בלבד (אותו הפסד בגמר המונדיאל נגד גרמניה המערבית). במהלך המהפכה ההונגרית ב-1956, גרושיץ' ומשפחתו ברחו מהונגריה וניסו לפתוח חיים חדשים. עם זאת, הם נאלצו לחזור. לאחר מכן שיחק גרושיץ' במועדון טטאבניה. 

נבחרת הונגריה נכנסה לדעיכה, וגרושיץ' היה שוערה גם במונדיאל 1958 וב-1962. לאחר שנאסר אליו לעבור למועדון פרנקווארוסי בשנת 1962 על ידי משרד הספורט ההונגרי הקומוניסטי, הוא פרש מקריירת משחק. בסך הכל ערך גרושיץ' 86 הופעות עבור הנבחרת ההונגרית, ושיחק ב-394 משחקים בליגה ההונגרית הראשונה. 

בשנת 2011 הוחלט ששמו של אצטדיון הכדורגל טטאבניה יקרא על שמו של גרושיץ'.

== תארים ==
;בודפשט הונבד
*אליפות הונגריה (4): 1950, 1952, 1954, 1955
;נבחרת הונגריה
*גביע בלקאן לאלופות: 1947
*מדליית זהב באולימפיאדה: 1952
*אלופת מרכז אירופה: 1953
*סגנות המונדיאל: 1954

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:כדורגלנים הונגרים
קטגוריה:שוערי כדורגל הונגרים
קטגוריה:כדורגלני בודפשט הונבד
קטגוריה:כדורגלני נבחרת הונגריה
קטגוריה:כדורגלנים באולימפיאדת הלסינקי (1952)
קטגוריה:כדורגלני מונדיאל 1954
קטגוריה:הונגרים שנולדו ב-1926
קטגוריה:הונגרים שנפטרו ב-2014
מפרצון קוריה

מפרצון קוריה (באנגלית: Coria Cove) הוא מפרצון בחוף המזרחי של האי לייז' בארכיפלג פאלמר, בחצי האי האנטארקטי שבאנטארקטיקה.

רוחב פתחו של המפרצון 1 קילומטרים, ואורכו 1.15 קילומטרים.

המפרצון נמצא 7.2 קילומטרים דרומית-מערבית מנקודת נייט.

== היסטוריה ==
=== מיפוי המפרצון ===
המפרצון מופה לראשונה על ידי סוקרים בריטיים בשנת 1978.

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=2983&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מפרצון קוריה] באתר הגאזט האנטארקטי המשווה SCAR של ממשלת אוסטרליה
* [https://mapcarta.com/25608664 מפת אזור המפרצון]
* [https://copernix.io/#?where=-61.88723821616793,-64.01844827120486,15&?query=&?map_type=hybrid תצלום לוויין של אזור מפרצון קוריה, וציון מקום האתרים שסביבו] באתר copernix

== הערות שוליים ==

קוריה
מזמן

"מזמן" הוא סינגל שני מתוך האלבום ניסים שקופים של הזמרת-יוצרת הישראלית ריטה, שיצא לאור ב-3 באוגוסט 2017.

== הפקה ==
* צרויה להב - מילים
* ניצן קייקוב - פסנתר, קלידים, תכנותים, לחן, עיבוד, הפקה מוזיקלית
* יאיר גורן - ייעוץ מוזיקלי
* אבי סינגולדה - גיטרות
* פול בושנל - בס
* אלי פיקובר - טכנאי
* רונן הלל - מיקס
* ג'ון דייוויס - מאסטרינג
* יעל יעקבי - עיצוב
* סאשה פרילוצקי - צילום

== וידאו קליפ ==
* סאשה פרילוצקי - בימוי, קריאטיב, צילום
* דן מילר - מפיק בפועל
* האני שלום - ארט
* טל אורן - ניהול פרויקט
* ניקולאי שבלין - צילום דוקו וידאו
* דניאל פליק - אפטר אפקט
* נטע סקלי - איפור
* אור לוי - שיער
* רותם יהודה - רקדן
* אביחי חכם - עיצוב תנועה
* סיון שריקי - ביגוד

== מיקומי שיא ==

== רשימת השמעה ==

== ביקורות ==
השיר זכה לביקורת חיובית מצד דודי פטימר: "ריטה מציגה גרסה רומנטית במיוחד של עצמה בשיר "מזמן"...הזמרת חוזרת לעצמה ומצדיקה בפעם המי יודע כמה את היותה זמרת ססגונית, רבגונית, מקורית ורלוונטית עם השיר החדש שלה...השיר...הוא רוק איכותי ומלודי, כשליריקה איכותית ("מתוך גביע הבדידות שלנו ניגר עסיס של ענבים כחולים") מתמזגת עם לחן מרענן וקליט וכל אלה מותאמים ככפפה ליד לקולה החד פעמי של ריטה שמבצעת בתשוקה וטבעיות שיר על אהבה שורדת.

== קישורים חיצוניים ==

* 
* [https://www.nli.org.il/he/items/NNL_MUSIC_AL990051029370205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2017
קטגוריה:סינגלים מ-2017
קטגוריה:שירי ריטה
קטגוריה:שירים בעברית
קטגוריה:שירים שנכתבו על ידי צרויה להב
קטגוריה:שירים על זמן
קטגוריה:סינגלים בהוצאת הליקון
הר קוזיאק

הר קוזיאק (באנגלית: Mount Kozyak; בבולגרית: връх Козяк) הוא הר מכוסה בקרח ברי ברוגמן באי לייז ' בארכיפלג פאלמר, בחצי האי האנטארקטי שבאנטארקטיקה.

גובהו של ההר 600 מטרים מעל פני הים.

ההר מתנשא מעל מפרצון קוריה שמצפון מזרח לו; מעל מפרצון בריפארה שמדרום לו; ומעל קרחון סיגמן שמצפון-מערב לו.

ההר ממוקם 1.67 קילומטרים דרומית לפסגת ואז'ארוב; 1.72 קילומטרים צפונית-מערבת לנקודת לשקו; ו-3.6 קילומטרים צפונית-מזרחית לפסגת פבלוב.

== היסטוריה ==
=== גילוי ומיפוי הקרחון ===

ההר מופה על ידי סוקרים בריטיים בשנת 1978.

=== מקור השם ===

ההר נקרא על שם הכפר קוזיאק שבצפון מזרח בולגריה.

== לקריאה נוספת ==

* [http://apcbg.org/gazet-bg.pdf כיפת הקרח טומבה] בגאזט האנטארקטי הבולגרי 

== קישורים חיצוניים ==
* [https://data.aad.gov.au/aadc/gaz/scar/search_names_action.cfm?search_text=19355&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR הר קוזיאק] באתר הגאזט האנטארקטי המשווה SCAR של ממשלת אוסטרליה
* [https://copernix.io/#?where=-61.91444689947508,-64.0249663495804,15&?query=&?map_type=hybrid תצלום לוויין של אזור הר קוזיאק, וציון מקום האתרים שסביבו] באתר copernix

== הערות שוליים ==

קטגוריה:בולגריה באנטארקטיקה
קוזיאק
Amazon S3

Amazon S3 (ראשי תיבות של Amazon Simple Storage Service) הוא שירות אחסון ענן של Amazon Web Services של חברת אמזון האמריקנית. S3 מיועד לאחסון קבצים, ומנהל אותם בתצורה של אחסון מבוסס אובייקטים (Object storage), תוך שימוש בממשק גישה מבוסס Web service. השירות הושק בשנת 2006 והפך תוך מספר שנים לנפוץ מאוד. עקב כך, החלו להופיע מוצרי צד שלישי ומוצרי אחסון מתחרים שהציעו גם הם ממשק המתבסס על ממשק S3.

S3 מתאים לאחסון של כל סוג קובץ בעלות זולה יחסית, ומתאים לשימושים של יישומי רשת, גיבוי, התאוששות מאסון, ארכיון מידע, כריית מידע בהיקפי Big data ולאחסון ענן כחלק ממחשוב ענן היברידי. הסכם תנאי השירות של אמזון מבטיח זמינות של השירות במשך 99.9% מהזמן, כלומר כ-43 דקות השבתה לחודש.

אמזון אינה מדווחת באופן שוטף על היקף השימוש ב-S3, אך בשנת 2013 דיווחה על שני טריליון אובייקטים ו-1.1 מיליון גישות בשנייה.

==מאפיינים==
מערכת הקבצים של S3 שטוחה, בשונה מההיררכיה המקובלת במערכות קבצים של מערכות הפעלה של מחשבים. יחידת האחסון הבסיסית היא אובייקט, ולכל אובייקט יש מפתח ייחודי שהמשתמש קובע על מנת לזהות אותו. מבנה מבוסס אובייקטים מאפשר ל-S3 לספק סילומיות (scalability) בלתי מוגבלת מבחינת הארכיטקטורה, זמינות גבוהה וזמן השהיה נמוך.

הדרך היחידה לאגד קבוצה של אובייקטים היא באמצעות שיוך למבנה המכונה Bucket. ל-bucket שני תפקידים מרכזיים. האחד, לאפשר ניהול רשימת בקרת גישה (ACL) המשותפת לכל האובייקטים ב-bucket. השני, לאפשר ניהול של מספר גרסאות לאותו אובייקט. הגישה לאובייקטים מתבצעת רק דרך ממשק תכנותי מסוג REST או ממשק תכנות היישומים של AWS (AWS SDK). גודל האובייקטים מוגבל לחמישה טרה בייט וגודל המטא-דאטה לשני קילו בייט. גודל אובייקט רומז שגודל bucket אופייני דומה לגודלה של מערכת קבצים מסורתית, ולכן ניהול ACL משותף לכל ה-bucket שקול לניהול ACL בודד לכל מערכת הקבצים במערכת הפעלה של מחשבים.

דוגמה ל-URL גישה לאובייקט S3 (באמצעות HTTP GET):
* (bucket ו-key מוחלפים בערכים המזהים את האובייקט)

===מחלקות אחסון===
אמזון מציעה כמה מחלקות אחסון אפשריות ב-S3, בהתאם לדרישות הזמינות, העמידות והביצועים של האפליקציה המתבססת על השירות:
* סטנדרטי - מחלקת האחסון הרגילה.
* גישה לעיתים רחוקות - מתאים לשימושי גיבוי והתאוששות מאסון. העתקים מאוחסנים במספר מרכזי נתונים של אמזון.
* גישה לעיתים רחוקות מאזור בודד - מתאים לגישה לעיתים רחוקות, אך ברגע שנדרש זמין לגישה רציפה מאזור שירות גאוגרפי בודד בלבד. במקרה שמרכז הנתונים של האזור נפגע, המידע המאוחסן אובד ללא גיבוי.
*גיבוי קר (Amazon Glacier) - אחסון לטווח ארוך שבו זמן השהיה של דקות עד מספר שעות מתקבל על הדעת. אמזון מציעה שירות זה לארגונים, כתחליף לגיבוי על גבי סרטים מגנטיים.

==קישורים חיצוניים==
* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:מערכות קבצים
קטגוריה:שירותי מחשוב ענן
S3, Amazon
פרטריגון

פרטריגון המכונה תריסתן הדיסקוס (שם מדעי: Paratrygon aiereba) הוא מין יחיד בסוגו של טריגון מהמשפחה הנאוטרופית טריגוני נהרות. טריגון מוזר זה מצוי במימי האמזונאס והאורינוקו, אך קל לבלבל בינו לבין מיני טריגונים אחרים החיים באותו אזור.

הפרטריגון הוא הרחב שבטריגוני הנהרות (אך לא הכי גדול - הוא קטן מהפוטמוטריגון ברכיורה) והוא מגיע לרוחב של 1.6 מטר בין סנפיריו ומשקלו מגיע ל-110 ק"ג, כשטענות על טריגונים גדולים יותר לא הוכחו. מרבית הטריגונים לא עוברים רוחב של 1.3 מטר. הוא חום עד חום-כהה בצבעו ובעל עיניים קטנות המצויות בחלק העליון של גופו וגופו שטוח עם סנפירי חזה רחבים מאוד. החוטם שלו מזכיר צורת קערה והפה מצוי בחלקו התחתון של הגוף. כמו שאר הטריגונים הוא נושא בזנבו עוקץ בעל ארס היכול לפגוע קשה. הטריגונים מגיעים לבגרות מינית באורך 60 ס"מ בזכרים ו-72 ס"מ בנקבות.

טריגון זה מצוי בעומק יחסי בנהרות רחבים באמריקה כמו באמזונאס. הוא חי על הקרקעית וניזון מדגים, תולעים, סרטנים ועוד חסרי חוליות הקבורים בחול. הטריגונים משריצים צאצאים חיים, בדרך כלל שניים. הצעירים מתחילים את החיים במים רדודים יחסית ובנחלים.

==קישורים חיצוניים==

קטגוריה:טריגוני נהרות
קטגוריה:מגה-פאונה של אמריקה הדרומית
קטגוריה:דגי סחוס יחידים בסוגם
קטגוריה:ברזיל: דגי מים מתוקים
קטגוריה:דגי האמזונאס
The Adventures of Mimi (וידאו)

The Adventures of Mimi ׁ(בעברית: ההרפתקאות של מימי) הוא אלבום הוידאו השביעי של הזמרת מריה קארי, אשר מתעד את סיבוב ההופעות שלה הנושא את אותו השם. ההופעה צולמה ב-8 באוקטובר 2006 והווידאו יצא לאור ב-16 בנובמבר 2007 על ידי איילנד רקורדס. ביפן האלבום יצא לאור חמישה חודשים לאחר מכן עם גרסה הכוללת שני דיסקים כאשר הדיסק השני כולל גרסאות קריוקי לשירים שביצעה קארי במופע ואף גם יצאה גרסה נוספת הכוללת שלושה דיסקים.

== היסטוריה ==
המופע צולם ב-8 באוקטובר 2006 באנהיים קליפורניה באצטדיון הונדה סנטר. זה היה אלבום ה-DVD הראשון שקארי הוציאה לאור מאז , ב-1999. במהלך המופע ההרכב בויז טו מן ביצעו את השיר "One Sweet Day" ביחד עם קארי עצמה, בניגוד להופעות אחרות בהם קארי נהגה לבצע את השיר לבד. עטיפת האלבום צולמה על ידי צלם האופנה הידוע מרוקס קלינקו.

בדצמבר 2008 האלבום יצא לאור מחדש עם 4 דיסקים הכולל בין היתר את אלבומה אשר יצא באותה שנה E=MC². בנוסף גרסה זו כללה גם פוסטר דו צדדי עם תמונה מתוך המופע ותמונה מתוך האלבום וטבעת עם לוגו המופע במתנה.

== מיקומי שיא ==
{|class="wikitable sortable"
|-
!מדינה
!מיקום שיא
|-
|align="left"|אוסטרליה
|align="center"|26
|-
|align="left"|צרפת
|align="center"|7
|-
|align="left"|יוון
|align="center"|9
|-
|align="left"|יפן
|align="center"|25
|-
|align="left"|יפן (מצעד בין-לאומי)
|align="center"|4
|-
|align="left"|ספרד
|align="center"|8
|-
|align="left"|בריטניה
|align="center"|10
|-
|align="left"|ארצות הברית
|align="center"|1
|-
|}

==קישורים חיצוניים==

== הערות שוליים ==

קטגוריה:אלבומי וידאו מ-2007
קטגוריה:אלבומי וידאו של מריה קארי
קטגוריה:אלבומי וידאו באנגלית
Here Is Mariah Carey

Here Is Mariah Carey (בעברית: הנה מריה קארי) הוא אלבום ה-DVD השלישי של הזמרת מריה קארי, אשר ידוע גם בשמו "Mariah Carey" או "Mariah's Thanksgiving NBC Special". ה-DVD מציג הופעת לייב של קארי במרכז לאומנויות הבמה בניו יורק אשר התרחשה ב-16 ביולי 1993.

האלבום יצא לאור במקור בפורמט VHS ב-1 בדצמבר 1993 ורק ב-12 בספטמבר 2006 הוא יצא לאור בפורמט DVD.

== רקע ==
זהו היה הופעת הספיישל הטלוויזיונית הראשונה של קארי אשר שודרה על ידי רשת NBC על מנת לחגוג את יציאת אלבומה השלישי Music Box אשר יצא באותה תקופה. על מנת לקדם את האלבום היא הופיעה עם מספר שירים מתוכו כמו "Hero" ו-"Without You" אך הופיעה גם עם להיטים קודמים שלה כמו "", "Someday" ו-"Make It Happen".

אז באותה התקופה למריה לא היה ביטחון להופיע מול קהל גדול בלייב, הופעה זו הביאה למריה ביטחון לעשות זאת ובעקבות כך בהמשך היא גם יצאה לסיבוב ההופעות הראשון שלה Music Box Tour. ההופעות של קארי עם השירים "Hero" ו-"Dreamlover" לימים שימשו גם כסינגלים מסחריים.

== נתוני מכירות ==
{| class="wikitable"
!מצעדים ודירוגים
!מיקומי שיא
!תארים
!מכירות
|-
!ארצות הברית (RIAA)
|4
|פלטינה
|100,000
|-
!צרפת (SNEP)
|
|זהב
|10,000
|}

== קישורים חיצוניים ==

== הערות שוליים ==

קטגוריה:אלבומי וידאו מ-1993
קטגוריה:אלבומי וידאו של מריה קארי
קטגוריה:אלבומי וידאו באנגלית
קטגוריה:אלבומי חברת קולומביה רקורדס
במלכודת

במלכודת (באנגלית: Caught) הוא סרט אפל אמריקאי משנת 1949 בבימויו של מקס אופולס, עם ברברה בל גדס, רוברט ראיין וג'יימס מייסון (בסרטו ההוליוודי הראשון) בתפקידים הראשיים.

==תקציר העלילה==
לאונורה איימס (ברברה בל גדס) עובדת כדוגמנית בחנות למכירת פרוות. לחנות מגיע פרנצי קרטוס (קורט בואה) שליחו של הטייקון סמית אורליג (רוברט ראיין) בנותן לה פתק הזמנה למסיבה שתיערך על היאכטה של הטייקון. לאונורה מסרבת כי היא יודעת שהמטרה היא לנצל אותה אבל הוא משאיר בידה את ההזמה וחברתה לדירה משכנעת אותה כי אין לה מה להפסיד.

לבסוף היא משתכנעת ומחליטה להגיע למסיבה. במרינה היא נפגשת במקרה עם אורליג ומתפתחת שיחה. היא מוצאת חן בעיניו והוא מביא אותה לביתו אבל היא מבקשת שיחזיר אותה לביתה. הוא מתחיל לחזר אחריה והיא נענית. בכל העיתונים מתפרסמות ידיעות על ה"סינדרלה" שנישאה לטייקון.

אולריג הוא אדם קשה ומרבה להימצא מחוץ לביתו כשהוא משאיר ימים רבים בבית עם פרנצי שמעצבן אותה. הוא מתייחס ללאונורה בקשיחות כאילו היא רכושו ומבייש אותה בפני מנהלי חברותיו. לבסוף היא מבקשת להיפרד, שוכרת דירה קטנה ומתחילה לעבוד כמזכירה במרפאה של רופא הילדים לארי קווינדה (ג'יימס מייסון). לארי מתאהב בה אך אולריג מגיע אליה, מתנצל על התנהגותו ומשכנע אותה לחזור אליו והיא מסכימה. בתקופה זו היא נכנסת להיריון ממנו.

אורליג ממשיך להתייחס אליה כעל רכושו. לארי מגיע אליו ומתוודה על אהבתו לליאונורה אך אורליג מגרש אותו. לאונורה נשארת לכודה בביתו של אולריג לאחר שהוא מודיע לה שהוא מרשה לה לעזוב אבל הילד שיוולד יישאר ברשותו.

אולריג נרגז ושתוי, נופל ומבקש ממנה שתעזור לו אך היא מסרבת. באתו רגע מגיע לארי. לאונורה חשה בבטנה, מובלת לבית חולים שם היא מפילה את עוברה וכעת היא חפשית להיפרד מאולריג ולהישאר עם לארי.

==קישורים חיצוניים==

*[https://www.youtube.com/watch?v=tbyAexX0YVU קדימון לסרט במלכודת], באתר יוטיוב
*[http://www.tcm.turner.com/tcmdb/title/70511/Caught/ במלכודת], באתר TCM

קטגוריה:סרטי 1949
קטגוריה:סרטי שחור-לבן אמריקאיים
קטגוריה:סרטים אמריקאיים
קטגוריה:סרטים אפלים
קטגוריה:סרטי דרמה אמריקאיים
קטגוריה:סרטי דרמה רומנטית
קטגוריה:סרטי מטרו גולדווין מאייר
דייהו BS/BM

דייהו BS/BM (באנגלית: Daewoo BS/BM) הוא אוטובוס בגודל בינוני מתוצרת יצרנית הרכב Zyle Daewoo Commercial Vehicle אשר מיוצר משנת 1997 ועד היום.

בין השנים 1997–1998 דגמי דייהו "BS/BM" יוצרו בקוריאה הדרומית, ומשנת 1999 דגמי "דייהו BS/BM" מיוצרים בווייטנאם.

==היצרן==
Zyle Daewoo Commercial Vehicle נמצאת ברובה בבעלות חברת "Young-An Hat". בסיס החברה בעיר הנמל פוסאן בקוריאה הדרומית. החברה הוקמה בשנת 2002 כיורשת המיזוג הקודמת, "חברת דייהו מוטור". אוטובוסים אלו משמשים בעיקר לתחבורה ציבורית. חברת "Daewoo Bus" הייתה בשותפות בשנת 2006 עם "GM Daewoo" (כיום "ג'נרל מוטורס קוריאה" חברת בת של ג'נרל מוטורס).

==מאפיינים==
* מנוע אחורי.
* 1 דלת כניסה / יציאה.
* 2 מדרגות.
* אוטובוס סיפון יחיד .

===דגמים===
* בסיס גלגלים קצר.
* בסיס גלגלים בינוני.
* בסיס גלגלים ארוך.

==תמונות==
<gallery mode="packed" heights="140">
קובץ:Korea-Daewoo 2005 BS090 Royal Midi 11-09051.JPG |דגם "דייהו BS" סדרה "BS090 Royal Midi", שנת 2005
קובץ: 2015년 11월 강원도 평창군 발왕산 강릉소방서 직장등반대회 20151117 DSC05266.JPG | דגם "דייהו BM" סדרה "Daewoo BM090", שנת 2015
קובץ:동진여객 읍면순환 BM090.jpg | דגם "דייהו BM" סדרה "Daewoo BM090"
</gallery>
<gallery mode="packed" heights="140">
קובץ:Korea-Old Daewoo BM090 Royal Midi 11-04942.JPG | דגם "דייהו BM" סדרה "Daewoo BM090" - מבט לתא הנהג ולוח מחוונים
קובץ:Korea-Old Daewoo BM090 Royal Midi 11-05118.JPG | דגם "דייהו BM" סדרה "Daewoo BM090" - מבט לתוך הרכב
</gallery>
==ראו גם==
* דייהו FX212 סופר קרוזר

== קישורים חיצוניים ==

== הערות שוליים ==

קטגוריה:דגמי אוטובוסים
קטגוריה:כלי רכב שהושקו ב-1997
BS BM
קטגוריה:כלי רכב המיוצרים בקוריאה הדרומית
קטגוריה:כלי רכב מנוע אחורי
קטגוריה:כלי רכב המורכבים בווייטנאם
הנגשה קוגניטיבית

הנגשה קוגניטיבית היא מונח מתחום הנגישות, המתאר פישוט של סביבה, כך שהיא תהיה קלה יותר להתמצאות או להבנה, למשל על ידי הצבת שלטים קלים להבנה במקום הוראות בכתב, או צביעת הקירות בחניון של מבנה גדול בכל קומה בצבע שונה, כך שיהיה קל להיזכר במקום החניה.

== רקע ==
הנגשה קוגניטיבית מיועדת לאנשים בעלי קשיים קוגניטיביים: קושי בהבנת הוראות, בתהליכי חשיבה, המשגה, תכנון של רצף חשיבה ורצף פעולות, קשיים בזיכרון או קיבולת זיכרון נמוכה, קשיים בניווט והתמצאות, קשיים בהבחנה בין עיקר וטפל, קיבולת נמוכה לקליטה והתמודדות עם כמות של גירויים ומידע, קשיים בעיבוד מידע רב בזמן אמת, איטיות בעיבוד ובהוצאה של תגובה, קשיים בקבלת החלטות ובפתרון בעיות ועוד.

הנגשה קוגניטיבית יכולה לעזור לכלל האוכלוסייה. למשל, מבנים גדולים ומסובכים כמו בתי חולים, עשויים להוות קושי להתמצאות עבור אוכלוסייה מאוד רחבה. פישוט ההתמצאות באותם מבנים על ידי סימנים פשוטים להבנה, שילוט בולט וברור וכדומה, מסייע לפלח רחב באוכלוסייה להתמצא בתוך המבנה.

כמו כן, ישנן אוכלוסיות שאינן מתמודדות עם מוגבלות מאובחנת אשר יכולות ליהנות מהנגשה קוגניטיבית. דוגמה לכך היא קשישים בריאים יחסית אשר מפאת גילם התהליכים הקוגניטיביים שלהם מואטים. דוגמאות נוספות הן של אנשים הנמצאים במדינה זרה ולא דוברים את השפה, אנשים ברמות השכלה נמוכות, חסרי אוריינות שאינם יודעים קרוא וכתוב ודוגמאות נוספות.

== הנגשה קוגניטיבית בישראל ==
המכון הראשון להנגשה קוגניטיבית בישראל הוקם על ידי הקריה האקדמית אונו. החל משנת 2014 מנוהל המכון על ידי אגודת עמי (אגודה לטיפול באנשים עם מוגבלות שכלית התפתחותית) בשיתוף הקריה האקדמית אונו. המכון משלב בין פיתוח ידע ועריכת מחקרים בתחום, לבין ייעוץ לארגונים ופרויקטים, הדרכה וסדנאות, הנגשה לשונית, הנגשה גרפית, תהליכי בקרה של קבוצות יועצים ועוד. בהמשך נפתחו בארץ מכונים דומים נוספים.

== ראו גם ==
* פישוט סימולטני
* נגישות

== קישורים חיצוניים ==
* [https://www.colemaninstitute.org/wp-content/uploads/2017/03/Michael-Wehmeyer-Cognitive-Accessibility.pdf הסבר המונח הנגשת קוגניטיבית]
* [https://web.archive.org/web/20190930031319/http://www.adaptit.co.il/he/ אתר המכון להנגשה קוגניטיבית בישראל]
* [https://web.archive.org/web/20200229185306/http://akim.org.il/index.php/2016-04-19-10-29-14 דף האינטרנט של מכון אקים להנגשה קוגניטיבית]
*[https://www.justice.gov.il/Units/NetzivutShivyon/sitedocs/negishut_forweb2.pdf נגישות החברה הישראלית לאנשים עם מוגבלות בפתח המאה ה-21] (עורכים: דינה פלדמן, יעל דניאלי להב, שמואל חיימוביץ')

== הערות שוליים ==

2019 10
קטגוריה:נגישות
סוניה מרטין

סוניה מרטין (בגרמנית: Sonja Martin; נולדה בשנת 1962) היא שחקנית אוסטרית.

== ביוגרפיה ==
נולדה בשם סוניה מרטיקוביץ' בווינה, אוסטריה. לאחר סיום התיכון היא החלה ללמוד רפואה.
ב-1982 היא הצטלמה למגזין פנטהאוז ותמונתה נבחרה להופיע בשער, וב-1984 הופיעה גם במגזין "פלייבוי".

היא התפרסמה בישראל כששיחקה את תפקיד רינה בסרט "ספיחס", ולאחר מכן הופיע בסרטים "אהבה צעירה" בתפקיד סמדי (בגרסה הגרמנית קיבלה את השם "סנדי") ו"בלוז לקיץ בתפקיד איריס בסדרת סרטי אסקימו לימון.

ב-1983 שיחקה בסרט "Die unglaublichen Abenteuer des Guru Jakob" בו שיחק צחי נוי, שהופיעה לצידה באסקימו לימון.

ב-1984 שיחקה בסרט "עמנואל 4" לצד סילביה קריסטל.

ב-1985 שיחקה בסרט "חום אדום" לצד לינדה בלייר.

ב-1986 יצא הסרט "La chica que cayó del cielo", בו גילמה סטודנטית היורשת טירה מדודתה, ומגלה שעורך הדין של דודתה הפך את המקום לבית בושת.

ב-1988 הופיעה בסרט "פלאזה ריאל", אודות אדריכל המגלה כי רעייתו מנהלת חיים כפולים ועוסקת בזנות.

==קישורים חיצוניים==

קטגוריה:שחקניות קולנוע וטלוויזיה אוסטריות
קטגוריה:דוגמניות אוסטריות
קטגוריה:אוסטריות שנולדו ב-1962
Big Pink

תמונת הבית (2006)
Big Pink (בעברית "ורוד גדול") הוא שמו של בית פרטי במדינת ניו יורק, ארצות הברית, סמוך לעיירה וודסטוק. לבית חשיבות בתולדות הרוק אנד רול. בתוך הבית הקליטו בוב דילן והבנד את המוזיקה שנכללה ב-The Basement Tapes וכאן כתבו חברי הבנד את החומרים לאלבום הבכורה שלהם Music from Big Pink. הבית, שנבנה על ידי אוטמר גראמס ב-1952, נקרא על שם צבע קירותיו.

== היסטוריה ==
ב-1966 עבר בוב דילן תאונת אופנוע ופרש לביתו בוודסטוק, אותו רכש כבר ב-1964. באותה עת היה בעיצומו של מסע הופעות עם להקת הבנד, שנותרה מובטלת.

באותה תקופה שכרו חברי הלהקה ריק דאנקו, ריצ'רד מנואל וגארת' הדסון את ה-Big Pink ששכן לא הרחק מבית מגוריו של דילן. בין החודשים מרץ - יוני 1967 נהגו דילן וחברי הלהקה להיפגש במרתף הבית. הדסון התקין במרתף הבית ציוד הקלטה ובמהלך חודשים אלה הקליטו דילן וחברי הלהקה את המפגשים בניהם, כאשר הכוונה הייתה לתעד את המפגשים אך ללא כל כוונה ליצור ולהקליט חומרים לתקליט חדש. החומרים שנוגנו כללו בעיקר שירי עם ישנים, שירי בלוז, גוספל, קאנטרי ופולק וגם מספר קטעים חדשים שכתב דילן בעיקר עם רובי רוברטסון. החומרים אשר הוקלטו באותה התקופה לא פורסמו באופן רשמי עד שנת 1975, אז יצאו חלקם במסגרת התקליט The Basement Tapes (מארז ההקלטות המלא, The Bootleg Series Vol. 11: The Basement Tapes Complete ראה אור במארז של שישה תקליטורים ב-2014). מתוך סשן ההקלטות במרתף נלקחו לתקליט Music from Big Pink השירים "Tears of Rage", "This Wheel's On Fire", "I Shall Be Released".

לאחר חודשי הפעילות במרתף ה-Big Pink, השיג אמרגנו של דילן, אלברט גרוסמן חוזה הקלטות ללהקה (שלא היה לה שם וכונתה פשוט "הלהקה") בחברת קפיטול רקורדס. חברי ההרכב נשארו להתגורר ב-Big Pink והחלו לעבוד על חומרים שאת מרביתם כתב רוברטסון וחלקם שאר חברי ההרכב לבד או בשיתוף בוב דילן. ב-1 ביולי 1968 ראה אור התקליט Music from Big Pink, שכלל את החומרים שחיברו חברי הלהקה בבית.

== לאחר 1968 ==
ב-1977 מכר גראמס את הבית לחברת התקליטים Parnassus Records, שהשתמשה בו כמטה החברה עד 1998. מאז משמש הבית כבית מגורים וניתן להשכרה לחופשות.

ציור של הבית, מעשה ידי פיטר מקס, מעטר את עטיפת אלבומם של הבנד מ-1993, Jericho.

== קישורים חיצוניים ==

* [http://www.rocknrolltravel.co.uk/historic-buildings-in-rock-n-roll-history/ Wilson, William. "Historic Buildings in Rock'n'Roll History]
* [https://gmatus.com/the-band-music-from-big-pink 50 שנה ל-Music From Big Pink, אלבום הבכורה של הבנד. תוכנית מיוחדת בכאן 88 עם גיל מטוס]

==הערות שוליים==

קטגוריה:הבנד
קטגוריה:בוב דילן
קטגוריה:מדינת ניו יורק: מבנים
קטגוריה:ורוד
No Angels

צילום של הלהקה משנת 2008
No Angels (בעברית: אין מלאכים) היא להקת בנות גרמנית.

==היסטוריה==
הלהקה הוקמה ב-2000 במסגרת תוכנית המציאות "Popstars" בערוץ "RTL Zwei" הגרמני בה נבחנו זמרות ללהקת בנות.

ב-2001 הם הוציאו את הסינגל הראשון שלהן "Daylight in Your Eyes" שזכה להצלחה בגרמניה, אוסטריה ושווייץ ומכר מעל מיליון עותקים, הסינגל השני שלהן "Rivers of Joy" נהיה אף הוא להיט, הסינגל השלישי שהוציאו היה ביצוע כיסוי לשירם של יורית'מיקס "There Must Be an Angel (Playing With My Heart)".

לאחר מכן הם הקליטו גרסה משלהן לשיר הפתיחה של הסרט אטלנטיס: האימפריה האבודה.

הלהקה הופיעה כמופע פתיחה בקונצרט של וסטלייף.

בסוף 2001 הם יצאו לסיבוב הופעות.

ב-2002 יצא אלבום הבכורה שלהן "Elle'ments".

הם זכו במספר פרסי מוזיקה.

ב-2003 התפרקה הלהקה על מנת שהחברות בה יתמקדו בקריירת הסולו שלהן.

ב-2007 חברות הלהקה הודיעו על איחודם מחדש ובאותה שנה הוציאו את האלבום "Destiny".

ב-2008 הם התמודדו על ייצוג גרמניה באירוויזיון וזכו במקום הראשון. באירוויזיון 2008 בבלגרד הופיעו עם השיר "Disappear". הן סיימו במקום ה-23 עם 14 נקודות.

בשנת 2021 הלהקה הוציאה אלבום חדש שכלל בין היתר שיר "Mad Wild".

==קישורים חיצוניים==

* 

==הערות שוליים==

קטגוריה:נציגי גרמניה באירוויזיון
קטגוריה:משתתפי אירוויזיון 2008
קטגוריה:להקות בנות גרמניות
קטגוריה:להקות שהוקמו בשנת 2000